ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี่ กรุ๊ป จำกัด (มหาชน)
25 พ.ย. 2558

สรุปตลาดภาคเช้า 
ตลาดภาคเช้าปิดปรับตัวเพิ่มขึ้นเล็กน้อย ขณะที่ตลาดรอบบ้านมีทั้งบวกและลบมีทิศทางไม่ชัดเจน ซึ่งตลาดถูกปกคลุมไปด้วยความวิตกกังวลต่อความขัดแย้งระหว่างตุรกีและรัสเซีย ในภาคเช้าตลาดไทยมีการแกว่งตัวทั้งสองทิศทาง 1,377-1,391 จุด โดยกลุ่มที่ปรับตัวได้เด่นกว่าตลาดคือหุ้นกลุ่มพลังงานและธนาคาร
 
แนวโน้ม ภาคบ่าย
คาดดัชนีจะแกว่งตัวในกรอบแคบ โดยคาดว่าตลาดจะคลายความกังวลต่อประเด็นรัสเซียมากขึ้น แนะนำเก็งกำไรในกลุ่มที่ได้ประโยชน์ราคาน้ำมันที่ปรับขึ้น PTTEP, IRPC และทยอยสะสมหุ้นกลุ่มรับเหมาก่อสร้าง ITD, STEC และ CK เพื่อเก็งกำไรในระยะกลางดักงานประมูลโครงที่คาดว่าจะเริ่มประมูลปลายปี
 
วิเคราะห์ทางเทคนิค
EPG  
ราคาปิด 11.70 บาท
แนวรับ 11.50 บาท          
แนวต้าน 12.10, 12.50 บาท
แนว cut loss หากใกล้จะหลุด 11.30 บาท
กราฟ EPG (120 นาที) ดีดตัวกลับขึ้นมาหลังจากปรับฐานไปก่อนหน้านี้ โดยแนวการฟื้นตัวส่งสัญญาณการไต่ระดับกลับไปยังแนว uptrend เดิม  และมีสัญญาณการ rebound ในเครื่องมือ Stoch ที่ต่ำกว่า Overbought ดังนั้น มีโอกาสสร้างระดับสูงสุดใหม่ไม่น้อยกว่า 12.50 บาท แนะนำเก็งกำไร
 
เด็กแนว
WINNER  ผลประกอบการของบริษัทถือว่าดีขึ้นมากในไตรมาสที่ผ่านมา แม้ว่าส่วนหนึ่งมาจากกำไรอัตราแลกเปลี่ยนแต่ก็เห็นได้ชัดว่ามีบริหารจัดการที่ดี เนื่องจากมีการส่งสินค้าไปหลายประเทศ การบริหาร FX จึงถือเป็นหนึ่งในกระบวนการด้านการเงิน บริษัทค้าขายด้าน วัตถุดิบ ส่วนผสม และเคมีภัณฑ์อาหารที่ใช้ในการแปรรูปอาหาร และเบเกอรี่อย่างครบวงจร เช่น ผลิตภัณฑ์แป้งมันฝรั่ง ผลิตภัณ์โกโก้ และเป็นผู้นำเข้าและจัดจำหน่ายผลิตภัณฑ์อาหารเพื่อบริโภค ภายใต้ตราสินค้าชั้นนำ เช่น ป๊อปคอร์นสำหรับไมโครเวฟ เป็นต้น
ทั้งนี้ ในไตรมาส 4-1 เป็นระยะ high season ดังนั้น ประเมินว่ารายได้ยังคงดูดี และการที่ผลประกอบการเด่นอย่างนี้ทำให้ค่า PE ต่ำเพียง 11 เท่า สำหรับกลุ่มอาหารถือว่าถูก จึงไม่แปลกใจที่ราคาหุ้นเคลื่อนไหวแปลกๆ มีโวลุ่มสะสมรอบ 2 week นี้เพิ่มขึ้นมาอย่างผิดสังเกต ราคาพื้นฐานถ้าประเมินที่ PE 15 เท่า ราคาควรจะอยู่ราว 3.80 บาท ราคาตรงนี้ถูกเกินไปล่ะ
กราฟ WINNER (week) ไต่ระดับขึ้นช้าๆ เนิบๆ แต่ปริมาณโวลุ่มหนาแน่นขึ้นอย่างผิดสังเกต เป็นการก่อตัวของกรอบขึ้น หลังจากก่อนหน้านี้ที่ราคาไหลลง โดยโวลุ่มหดหาย การเกิดของโวลุ่มและราคาที่กำลังขยับนี้ส่งสัญญาณเหมือนกำลังเก็บของ เพื่อเดินหน้าต่อไป แนะนำเก็งกำไรมีแนวต้าน 3.10 บาท  